  Майя Бывальцева Удмуртиысь Максим Вылегжанин Тюменьын Россилэн чемпионатаз марафонын 5-тӥ инты басьтӥз. Элькунысьтымы спортсменъёс пӧлын со тужгес вылӥ инты. 50 иськеме масс-старт ӵошатсконъёсты йылпумъян луиз, ивортэ Россиысь куасэн бызьылонъя федерацилэн порталэз. Эркын амалэн марафонэз бызёнын вормиз Москваысь Алексей Червоткин. 50 иськемез со 2 час 23 минут но 20 секундскын ортчиз. Кыкетӥ интыын Красноярск шаерысь Андрей Мельниченко, куинетӥ — Архангельск улосвылысь Алексей Шемякин. Максим Вылегжанин чемпионлэсь 3 минут 51 секундлы кылиз. Удмуртиысь мукетъёсыз куасэн бызьылӥсьёс таӵе интыосын: Константин Главатских — 8-тӥ, Роман Тарасов — 10-тӥ, Евгений Вахрушев — 21-тӥ, Евгений Байбородов — 24-тӥ, Кирилл Вичужанин — 27-тӥ, Ильшат Нигматуллин — 30-тӥ, Ильназ Закиров — 31-тӥ, Владислав Азанов — 43-тӥ. Финише 45 спортсменъёс вуизы. Тегъёс: Спорт МаксимВылегжанин Удмуртия Россия куасэнбызьылон  